**H O T Ă R Â R E**

**privind** **aprobarea achiziţionării de servicii juridice în legătură cu încetarea Contractelor de lucrări nr. 36219/288/09.10.2019 și nr. 15698/66/08.05.2019**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 79 din 18.04.2022 privind aprobarea achiziţionării de servicii juridice în legătură cu încetarea Contractelor de lucrări nr. 36219/288/09.10.2019 și nr. 15698/66/08.05.2019, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 15260 din 15.04.2022; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 15261/15.04.2022 şi Avizul cu nr. 15260 din 20.04.2022 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de prevederile Hotărârii Consiliului Judetean Cluj nr. 267 /2017 privind aprobarea unor măsuri în vederea achiziționării serviciilor juridice de consultanță, de asistență și/sau de reprezentare, cu modificările și completările ulterioare;

Luând în considerare dispozițiile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Cărții a IV-a ”Despre arbitraj” din Legea privind Codul de procedura civilă nr. 134/2010, cu modificările și completările ulterioare;
* art. I din Ordonanţa de urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** **(1)** Se aprobă achiziţionarea de servicii juridice de consultanţă, de asistenţă şi de reprezentare a Judeţului Cluj în vederea inițierii și/sau derulării procedurilor judiciare și arbitrale, în fața Curţii de Arbitraj Comercial Internaţional de pe lângă Camera de Comerţ şi Industrie a României și în fața instanțelor de judecată competente, pentru recuperarea prejudiciului realizat ca urmare a încetării Contractelor de execuție lucrări nr. 36219/288/09.10.2019 și nr. 15698/66/08.05.2019.

**(2)** Achiziționarea serviciilor juridice de consultanţă, de asistenţă şi/sau de reprezentare se va face conform prevederilor legale.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică şi Direcţia Dezvoltare şi Investiţii.

**Art. 3** Prezenta hotărâre se comunică Direcției Juridice; Direcţiei Dezvoltare şi Investiţi, precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 76 din 27 aprilie 2022**

*Prezenta hotărâre a fost adoptată cu 33 voturi “pentru”, fiind astfel respectate prevederile legale privind majoritatea de voturi necesară.*